徐玑
传胡报二十韵
胡虏无仁义，兴衰匪百年。
如何凭气力，久欲靖中边。
异类依天角，黄头住海輭。
愚堪呼鹿豕，健母学鹰鹯。
猰狄时方惫，燕云耗颇传。
奸臣贫拓境，黠计落空拳。
氈毳分伊水，旌旗湿汴川。
莺花春自老，风雨夜相连。
文物东南盛，舟车蜀广聊。
规模垂翼翼，鼎石赖乾乾。
五福祥光近，千龄厚泽绵。
雨晴均化日，丰穰庆秋田。
食兽闻相{左口右巫}，干戈斗欲缠。
瓜分争块壤，鼎沸逐埃涓。
亡北惟堪伺，良图盍自坚。
藩篱兼谨守，阃外勿轻捐。
晋赵非殊异，山河本浑全。
人心方激切，天道有回旋。
王佐存诸葛，中兴仰孝宣。
何当渭桥下，拱揖看骈阗。